CELEX: 62010FN0097
Language: lt
Date: 2010-10-04 00:00:00
Title: Byla F-97/10: 2010 m. spalio 4 d. pareikštas ieškinys byloje Kerstens prieš Komisiją

15.1.2011   
            
            
               LT
            
            
               Europos Sąjungos oficialusis leidinys
            
            
               C 13/41
            
         2010 m. spalio 4 d. pareikštas ieškinys byloje Kerstens prieš Komisiją
   
   (Byla F-97/10)
   ()
   2011/C 13/82
   Proceso kalba: prancūzų
   
      Šalys
   
   
      Ieškovas: Petrus Kerstens (Overeisė, Belgija), atstovaujamas advokatų L. Levi ir S. Rodrigues
   
      Atsakovė: Europos Komisija
   
      Ginčo dalykas bei aprašymas
   
   Prašymas nustatyti, kad ginčijamų atsiskaitymo lapelių padariniai lieka galioti iki kol bus priimtas reglamentas, atgaline tvarka pakeičiantis 2009 m. gruodžio 23 d. Tarybos reglamentą (ES, Euratomas) Nr. 1296/2009, ir atlyginti ieškovo patirtą finansinę ir neturtinę žalą.
   
      Ieškovo reikalavimai
   
   
               —
            
            
               Nustatyti, kad ginčijamų atsiskaitymo lapelių padariniai lieka galioti iki kol bus priimtas reglamentas, atgaline tvarka pakeičiantis Reglamentą Nr. 1296/2009;
            
         
               —
            
            
               nurodyti Komisijai atlyginti ieškovo patirtą finansinę žalą, atsiradusią akivaizdžiai neteisėtai taikant Reglamentą Nr. 1296/2009, sumokant sumą, lygią prarastiems atlyginimams, prie kurios turi būti pridedama kompensacija už dalį specialaus mokesčio, nuo 2010 m. sausio mėn. kiekvieną mėnesį išskaičiuojamą pagal Pareigūnų tarnybos nuostatų 66a straipsnį, kurio tarifas, atsižvelgiant į minėtą reglamentą, buvo klaidingai nustatytas; ši suma prilyginama, nepažeidžiant Teismo aiškinimo, 40 000–50 000 eurų sumai, neįskaitant delspinigių, kuriuos sumokėti ieškovas, be kita ko, reikalauja;
            
         
               —
            
            
               nurodyti Komisijai atlyginti ieškovo patirtą neturtinę žalą sumokant simbolinę 1 euro sumą;
            
         
               —
            
            
               priteisti iš Europos Komisijos bylinėjimosi išlaidas.